Pollux: Vlak 1 se taxi's sal 150% vol kan wees | Netwerk24
Pollux: Vlak 1 se taxi's sal 150% vol kan wees
Pollux sien saam met die res van die land uit na die oomblik wanneer Ramaconsult klaar met al sy "sosiale vennote" samesprekings gevoer het en besluit het of hy die land tot vlak 1 van die inperking gaan neem.
Pollux sou graag 'n vlieg teen die muur wou wees tydens die konsultasies met die taxibedryf. Taxibase het reeds daarin geslaag om die regering te dwing om hul voertuie tot 100% kapasiteit te laai.
Onder vlak 1 gaan hulle seker aandring om terug te keer na "normaal", dit wil sê om taxi's teen 150% van kapasiteit te laai.
Andile Lungisa, wat die afgelope week oplaas uit die ANC geskors is, het nogal 'n dunk van homself. Lungisa is mos die skollie wat twee jaar gelede skuldig bevind is aan aanranding nadat hy in die raadsaal van die Nelson Mandela-metro 'n glasbeker stukkend geslaan het oor die kop van die DA-metroraadslid Rano Kayser.
Nou teem Andile dat hy graag die ANC-leiers in die Oos-Kaap wil ontmoet. "Ek kan nie aanvaar dat my ANC-lidmaatskap opgeskort is nie. Ek steek dan die spreekwoordelike olyftakkie na julle uit."
Soos Pollux dit het, is dit nie Lungisa wat die olyftak moet uitsteek nie, want hy is die skurk in die verhaal. En as hy met iemand wil vrede maak, is dit sekerlik met Kayser, nie die ANC nie. Inteendeel, die ANC ondersteun hom reeds jare in sy kwaad.
Pollux weet wel Lungisa sien die glas deesdae half leeg.
Met die storm wat om die Clicks-base se kop losgebars het oor hul sjampoe-advertensie, wonder Pollux: